stanford-oval/wikipedia huggingface dataset:
משאל העם על התיקונים לחוקת רוסיה (2020)

| --- | --- |
 
לוגו וטופס הצבעה
 Вы одобряете изменения в Конституцию Российской Федерации? // האם אתה מאשר את השינויים בחוקת הפדרציה הרוסית?
 תאריך:  25 ביוני – 1 ביולי 2020
 מקום:  רוסיה רוסיה
 מצביעים:  74,114,217 
 הצבעה:  65% אחוזי הצבעה
       בעד      נגד
 
בול של דואר רוסיה המוקדש להצבעה.
טופס הזמנה להצבעה
משאל העם על התיקונים לחוקה, רשמית: "משאל העם הכל-רוסי על התיקונים לחוקת רוסיה" (ברוסית: Общероссийское голосование по поправкам к Конституции России) נערך ברוסיה בתאריכים 25 ביוני – 1 ביולי 2020.
משאל העם מאפשר לבצע שינויים גורפים בחוקת רוסיה, בהם הארכת משך הכהונה של הנשיא, אפשרות לפטר שופטים מבית המשפט החוקתי על פי המלצת הנשיא, ואיסור על נישואים של בני-זוג מאותו המין.
טיוטת התיקונים לחוקה הוגשו למשאל עם בהתאם לסעיף 2 לחוק התיקונים לחוקה. משאל העם מכונה "ההצבעה הכל-רוסית", מכיוון שהוא אינו מתקיים בהתאם לחוק החוקתי הפדרלי על משאל העם. שלא כמו משאל עם שנערך בהתאם לחוק משאל העם, המצביעים ישאלו האם הם מאשרים את כל החוקה המתוקנת כולה או לא מאשרים כל תיקון בנפרד. עם זאת, אין הבדלים למשאל העם, ממש כמו בשנת 1993, כאשר נערכה ההצבעה הכל-רוסית על אימוץ החוקה, שגם היא לא כונתה רשמית כמשאל עם.
משאל העם הוצע על ידי נשיא רוסיה, ולדימיר פוטין במהלך נאומו בפני האספה הפדרלית. המועד המדויק של ההצבעה לא הוכרז תחילה והייתה הערכה שייתקיים לפני 1 במאי. עד 20 בינואר, הרפורמות המוצעות נוסחו במלואן להצעת חוק וכבר הוגשו רשמית להצבעת הדומה הממלכתית. השינויים במערכת הפוליטית הרוסית צפויים להתרחש במהירות חסרת תקדים ויחזקו את הפרלמנט והממשלה על חשבון סמכויות הנשיא.
ברוסיה 110,564,632 בעלי זכות הצבעה על פי ועדת הבחירות המרכזית של רוסיה. בפועל הצביעו 74,108,049 איש, כ-67% מבעלי זכות ההצבעה.
במקור תוכנן לערוך את המשאל ב-22 באפריל 2020, ברם התפרצות נגיף הקורונה ברוסיה אילצה את הנשיא פוטין להודיע על דחיית ההצבעה למועד מאוחר יותר. היה זה משאל העם הראשון מאז המשאל לאימוץ החוקה הרוסית בשנת 1993. בעקבות משבר הקורונה התאפשרה גם הצבעה ממוחשבת מרחוק בשיטת בחירות באינטרנט באמצעות פורטל השירותים הציבוריים של הפדרציה הרוסית, מבלי שהיה צורך להגיע לקלפיות, כשהקלפיות פתוחות עם מערך עיבוד פתקי הצבעה עבור אוכלוסייה במחוזות שלא הוגדרה בהן יכולת הצבעה מרחוק. בהצבעה האינטרנטית הצביעו מעל מיליון איש במוסקבה ובניז'ני נובגורוד.
בוועדת הבחירות המרכזית של רוסיה הודיעו כי 77.92% הצביעו בעד התיקונים המוצעים.
התיקונים המוצעים

לראשונה הודיע ולדימיר פוטין על תיקונים אפשריים לחוקה במהלך מסיבת העיתונאים השנתית שלו ב-19 בדצמבר 2019. הוא אמר שהוא מוכן לדון בשינוי הנורמות החוקתיות. בפרט דיבר על חיזוק תפקידו של הפרלמנט וביטול הסעיף "ברציפות" בסעיף המסדיר את מספר הקדנציות המרבי של הנשיא (זאת לאחר שפוטין הצליח להיבחר שוב כנשיא בחירות לנשיאות רוסיה 2012 ולמעשה נכנס לכהונה שלישית כנשיא. כאשר פוטין מתכוון לבטל אפשרות חוקית לכך בעתיד).
ביתר פירוט, פוטין דיבר על התיקונים במהלך נאומו לאומה, בפני שני בתי הפרלמנט ב-15 בינואר 2020. בנוסף לתיקונים שהוזכרו במהלך מסיבת העיתונאים, פוטין הציע גם מספר תיקונים לשיפור המדיניות החברתית והמינהל הציבורי. מיד לאחר הנאום הקים פוטין קבוצת עבודה שתכין תיקונים לחוקה שכללה 75 אנשים, כולל פוליטיקאים, מחוקקים, חוקרים ואישי ציבור.
התיקונים המוצעים > רשימה

ב-20 בינואר 2020 הגיש הנשיא ולדימיר פוטין טיוטת תיקונים לדומה. בסך הכל, 14 סעיפים ישונו. באופן כללי מוצעים התיקונים הבאים:
חוקה הפרדציה הרוסית תגבר על החוק הבינלאומי.
הדומה הממלכתית תמנה את ראש ממשלת רוסיה (עד השינוי, הדומה אישרה למינויו מטעם הנשיא), הדומה תוכל גם למנות את סגני ראש הממשלה והשרים הפדרליים. הנשיא לא יוכל לסרב למינוים, אך במקרים מסוימים יוכל להדיחם מתפקידם.
אנשים המחזיקים ב"תפקידים חשובים בביטחון המדינה" (נשיא, שרים, שופטים, ראשי מחוזות) לא יוכלו להיות בעלי אזרחות זרה או היתר שהייה במדינות אחרות במהלך כהונתם, וכנשיא לא יוכל להיבחר מועמד שהחזיק באזרחות זרה בעבר.
על מועמד לנשיאות להתגורר ברוסיה לפחות 25 שנים קודם לכן (עד עתה, החוק הגביל זאת ל-10 שנים).
מועצת הפדרציה תוכל להציע לנשיא לפטר את השופטים הפדרליים; במקרים מסוימים תהיה למועצת הפדרציה, על פי הצעת הנשיא, הזכות לפטר את שופטי בית המשפט החוקתי ובית המשפט העליון.
על הנשיא למנות ראשי רשויות אכיפת החוק בהתייעצות עם מועצת הפדרציה.
שכר המינימום אינו יכול להיות נמוך מרמת המחיה.
קביעת מדד קבוע לפנסיות.
גיבוש מעמדה ותפקידה של מועצת המדינה (אשר עד להצעה פעלה כגורם מייעץ ומעמדה לא נקבע בחוקה).
מתן לבית המשפט החוקתי את היכולת לבחון את חוקיותם של חוקים שאומצו על ידי האספה הפדרלית לבקשת הנשיא, לפני שהנשיא חותם עליהם.
הסרת המילה "רצופות" מסעיף המסדיר את המספר המרבי של קדנציות נשיאותיות, בכך מוגבלת כהונתו של הנשיא לשתי קדנציות בלבד, לא משנה אם הקדנציה השנייה רצופה לכהונה השנייה, או לאחר הפסקה מאז הכהונה הראשונה.
ב-10 במרץ 2020 מפלגת השלטון רוסיה המאוחדת הציעה לאפס את משך הכהונות שכיהן פוטין כנשיא ובעצם להסיר את מגבלות החוקה על שתי כהונות רצופות באופן כזה שתאופס ספירת ארבע כהונותיו של פוטין, באופן זה יתאפשר לו להמשיך לכהן בתפקיד גם מעבר לבחירות הצפויות להיערך ב-2024. בעקבות השינויים המוצעים הציע מנהיג המפלגה הליברל-דמוקרטית של רוסיה, ולדימיר ז'ירינובסקי, לערוך בחירות בזק לדומה הממלכתית כבר ב-20 בספטמבר 2020, אם התיקונים יאושרו.
הצעה לאימוץ ללא משאל עם

פוטין ציין כי הפרלמנט מסוגל באופן חוקי לשנות את החוקה, אך טען כי יש צורך בהצבעה לאומית כדי להפוך את התיקונים ללגיטימיים. בעוד פוטין אמר כי יש להציב את חבילת התיקונים להצבעה ארצית, דובר הקרמלין דמיטרי פסקוב אמר שההצבעה אינה כרוכה במשאל עם. ב-20 בינואר נשיא רוסיה ולדימיר פוטין הגיש את הצעת החוק לתיקוני החוקה לדומה. חידוש החוקה שהוצע על ידי נשיא רוסיה אינו מצריך משאל עם ולא את כינוס האספה החוקתית.
הצעת הצבעת ייעוץ ארצית > מינוח

החוקה הנוכחית של הפדרציה הרוסית אומצה ב"הצבעה עממית" ב-12 בדצמבר 1993. זהו מונח רשמי בעל משמעות משפטית. ניתן לאמץ תיקונים או חוקה חדשה על ידי "הצבעה עממית". "משאל" (референдум), "בחירות חופשיות" (свободные выборы) ו"הצבעה עממיית" (всенародное голосование) נקבעים על ידי החוקה. שיעור ההצבעה של 51% הוא חובה ל"הצבעה בפריסה ארצית" על פי סעיף 135 לחוקת רוסיה של 1993. החוק הפדרלי אודות משאל העם אומץ בשנת 1995. לצורך עריכת משאל עם חובה כי תקופת קמפיין ואחוזי ההצבעה ייקבעו בהתאם לתקנים בינלאומיים לבחירות דמוקרטיות. תוצאות משאל העם לא ניתנות לשינוי אלא אם כן נערך משאל עם חדש. משאל עם מייעץ אינו מתקיים ברוסיה.
הצעת הצבעת ייעוץ ארצית > דיון

מצד שני, הצהרתו של פוטין כי "החלטה סופית" תתקבל רק לאחר שניתן לפרש את הליך ההצבעה כמשמעותה כי ההצבעה עצמה לא תהיה מחייבת. עם זאת, על פי החוקה, זה לא המקרה: יש לאכוף את תוצאות ההצבעה בפריסה ארצית כפי שהיא. המשמעות היא שמשאל עם ינוהל כנוהל חוץ-חוקתי (בדומה לסקר מקוון). המבקרים האשימו את פוטין ביישום "הפיכה חוקתית" וברצונו להשית שינויים במערכת הפוליטית במדינה מבלי לערוך נהלים חוקיים כמו משאל עם.
הצעת הצבעת ייעוץ ארצית > הצבעה כלל-רוסית

חידוש החוקה לא דורש משאל עם, ולא כינוס של ועדת החוקה, אך "הצבעה כלל-רוסית" (общероссийское голосование) נקבעה על פי סעיף 2 לחוק התיקונים לחוקה הרוסית. פוטין הציג מונח זה לראשונה והוא אינו מונח משפטי עם הגדרה ברורה. ההצבעה בכל רוסיה אינה מחויבת או מוגדרת על ידי החוקה ואינה מוזכרת בחוקים פדרליים, בחוקים אזוריים או במסמכים משפטיים אחרים.
דעת הקהל

נתוני סקרי דעת הקהל נלקחים מהמרכז הרוסי לחקר דעת הקהל (WCIOM), כמו גם ממכונים כמו FOM, מרכז לבאדה ואחרים.
| תאריך | מבצע הסקר | משיבים | אם הייתם מצביעים, האם הייתם מצביעים בעד או נגד התיקונים המוצעים?> אחוז משיבים | אם הייתם מצביעים, האם הייתם מצביעים בעד או נגד התיקונים המוצעים?> בעד | אם הייתם מצביעים, האם הייתם מצביעים בעד או נגד התיקונים המוצעים?> נגד | אם הייתם מצביעים, האם הייתם מצביעים בעד או נגד התיקונים המוצעים?> נמנעו | הבדל |
| --- | --- | --- | --- | --- | --- | --- | --- |
| ‏25–28 ביוני | WCIOM‏ | ‏163,100 | - | ‏76% | 23.6% | 29.4% | ‏51.9% |
| ‏28 ביוני (21:00) | WCIOM‏ | ‏– | ‏– | ‏75.7% | 23.8% | 28% | ‏52.4% |
| 27 ביוני | WCIOM‏ | ‏– | ‏– | ‏76.2% | 23.6% | 28.9% | ‏52.6% |
| 26 ביוני | WCIOM‏ | ‏– | ‏– | ‏76.9% | 22.5% | 29.8% | ‏54.4% |
| 26 ביוני (15:00) | FOM‏ | ‏– | ‏– | ‏78.6% | 20.6% | – | ‏58% |
| 25 ביוני (17:00) | WCIOM | 15,124 | - | ‏72.9% | 26.6% | 31,3% | ‏46.3% |
| ‏17–18 ביוני | ‏Russian Field/רומן יונמאן | 1,200 (מוסקבה) | ‏ – | 46.4% | ‏43.3% | 10,3% | ‏3.1% |
| ‏17–18 ביוני | ‏Russian Field/רומן יונמאן | 866 (מוסקבה) | ‏72.2% | 41% | ‏26% | 5% | ‏15% |
| 15 ביוני | WCIOM | 1,600 | 68% | – | – | – | – |
| 1–3 ביוני | Superjob | 1,600 | 45% | 18% | ‏42% | 28% | ‏–24% |
| 2 ביוני | WCIOM | 1,600 | 67% | ‏61% | 21% | 18% | ‏40% |
| 19–25 במרץ | מרכז לבאדה | 798 | 55% | 45% | 41% | 14% | 4% |
| 19–25 במרץ | מרכז לבאדה | 826 | 55% | 40% | 34% | 26% | 6% |
17 במרץ: נשיא רוסיה פוטין מכריז על 22 באפריל 2020 כיום ההצבעה
| 11 במרץ | wciom | 1,600 | 69% | 64% | 15% | 21% | 49% |
10 במרץ: נשיא רוסיה פוטין בעת נאומו בפני הדומה הממלכתית תומך בהצעתה של ולנטינה טרשקובה לאיפוס שנות כהונתו כנשיא
| 7 במרץ | CIPKR | 1,500 | 59% | 29% | 17% | 52% | 23% |
| 6 במרץ | wciom | 1,600 | 66% | 42% | 17% | 41% | 25% |
| 3 במרץ | wciom | 1600 | 67% | 55% | 12% | 33% | 43% |
| 27–28 בפברואר | Superjob | 1,600 | 45% | – | – | – | – |
| 20–26 בפברואר | מרכז לבאדה | 1,600 | 72% | 25% | 10% | 37% | 12% |
| פברואר | FOM | 1,500 | 64% | – | – | – | – |
| 20 בפברואר | wciom | 1,600 | 66% | – | – | – | – |
| 12 בפברואר | wciom | 1,600 | 61% | 46% | 16% | 38% | 30% |
שלט מידע עם דיוקנו של פושקין
שלט של התנועה לשחרור עממי של רוסיה אודות התיקונים
הפגנה נגד התיקונים לחוקה ביקטרינבורג, 1 בפברואר 2020
תוצאות

| # | בחירה | קולות | אחוזים |
| --- | --- | --- | --- |
| 1. | בעד | 57,743,820 | 77.92% |
| 2. | נגד | 15,759,500 | 21.27% |
| סך מצביעים | סך מצביעים | 74,108,049 | 65.00% |
מקור: ועדת הבחירות המרכזית של רוסיה
חשדות לזיופים

על פי מספר גורמים, אחוז התמיכה הגבוה הוא בלתי-סביר ואינו משקף את רצון העם. לדבריהם התוצאה הושגה באמצעות הונאת בחירות ותעמולה.
העיתון The Moscow Times הציג מחקר של הפיזיקאי סרגיי שפילקין לפיו ניתן לזייף בקלות כ-22 מיליון הצבעות. גם גנאדי זיוגאנוב, מנהיג המפלגה הקומוניסטית, אמר שהיו זיופים נרחבים.
ניתוח דפוסי הצבעה על ידי הניו יורק טיימס מראה שעובדי מדינה רבים נאלצו להצביע ולתמוך בעמדות משאל העם בלחץ מעסיקיהם. כמו כן, מסע התעמולה למשאל העם הדגיש את האלמנטים הפטריוטיים בהצעת החוק, בהם ימי זיכרון לחללי מלחמת העולם השנייה, עיגון השפה הרוסית והגנה על קרנות הפנסיה, והצניע נושאים שנויים במחלוקת, בהם הארכת משך כהונת הנשיא והחלשת עצמאות מערכת המשפט.
A Space In Time

A Space In Time הוא אלבומה השביעי של להקת הבלוז רוק, Ten Years After.
האלבום יצא לאור באוקטובר 1971 והיה שונה מקודמיו בכך שסגנונו נטה יותר לפופ מאשר לרוק ולבלוז ששלטו באלבומיה הקודמים של הלהקה.
המשפט האחרון בשיר Over The Hill הוא "I Think I Will Leave The Blues Over The Hill" ומכאן אפשר להבין שהלהקה רוצה לשנות את הכיוון המוזיקלי שלה.
למרות זאת, הוא נחשב בעיני רבים לאלבום הטוב ביותר של הלהקה.
האלבום כלל את השיר המצליח ביותר של הלהקה I'd Love To Change The World, השיר נחשב לאחד משירי הרוק הטובים ביותר בעיקר בגלל סולו הגיטרה שלקראת סופו.
עטיפת האלבום עוצבה על ידי אד קריף, את העטיפה האחורית צילם גיטריסט הלהקה אלווין לי.
רשימת שירים

כל השירים באלבום נכתבו על ידי אלווין לי למעט "Uncle Jam", שנכתב בשיתוף פעולה של כל חברי הלהקה, אפשר להבחין בהבדל של הקטע משאר הקטעים, הוא אינו מכיל ליריקה והוא אינסטרומנטלי, כשבשאר הקטעים אלווין לי הוא כותב המילים; באותו השיר גם גיטרה הוא לא כלי הנגינה הדומיננטי אלא שווה לשאר.
הסינגל היחיד שמכיל שירים מהאלבום הוא Id Love To Change The World, צד ב' של התקליט הכיל את השיר Let The Sky Fall שגם הוא יצא לאור באלבום.
| מס' | שם | משך |
| --- | --- | --- |
| 1. | One of These Days  | 5:58 |
| 2. | Here They Come  | 4:35 |
| 3. | I'd Love to Change the World  | 3:44 |
| 4. | Over the Hill  | 2:28 |
| 5. | Baby Won't You Let Me Rock n' Roll You  | 2:16 |
| 6. | Once There Was a Time  | 3:23 |
| 7. | Let the Sky Fall  | 4:20 |
| 8. | Hard Monkeys  | 3:12 |
| 9. | I've Been There Too  | 5:45 |
| 10. | Uncle Jam  | 1:59 |
| משך כולל: | משך כולל: | 37:40 |
שי (שיר)

"שי" הוא שיר של המשוררת רחל. הוא נכתב בתר"ץ 1930, ונכלל באסופת שיריה מנגד, שראתה אור בהוצאת דביר בתל אביב באותה שנה.
המשוררת רחל בלובשטיין-סלע
פרקי השיר ותכניו

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
נושאי השיר הם החלוציות ונופי ארץ ישראל, הנצפים מדגניה א' בהם שהתה המשוררת בצעירותה בתקופת העלייה השנייה: הכנרת, הגולן, ואליהם המשוררת מביעה את אהבתה וגעגועיה. באמצעות דימויי צמחי פרי שכיחים בחקלאות העברית בארץ ישראל בתקופתה, המכונסים אל "טנא" מטפורי, משרטטת המשוררת את מנעד הרגשות והגעגועים אל התקופה והנופים.
השיר המחורז הכולל שני בתים, מוצג כאיגרת לידיד, שלמשוררת ולו זכרונות עבר משותפים.
הבית הראשון מתאר כוונה ורצון להביע במלוא יופיים את זכרונות העבר, עד כדי יצירה ספרותית; המשוררת מתארת את מאמץ היצירה, במבע ארספואטי. השורה הראשונה בו משוחחת עם פסוק מספר ירמיהו: ”כֹּה אָמַר ה' צְבָאוֹת עוֹלֵל יְעוֹלְלוּ כַגֶּפֶן שְׁאֵרִית יִשְׂרָאֵל הָשֵׁב יָדְךָ כְּבוֹצֵר עַל סַלְסִלּוֹת” (ירמיה, ו', ט').
מילות השיר ”וְאֶשְׁלַח מִנְחָה לָךְ מִזִּמְרַת לִבִּי” מזכיר את תורה ס"ג בליקוטי מוהר"ן, על הפסוק ”קְחוּ מִזִּמְרַת הָאָרֶץ בִּכְלֵיכֶם” (בראשית, מ"ג, י"א), שזהו זמר וניגון שהביאו אחי יוסף אתם מארץ ישראל למצרים כמנחה ליוסף, ולא הפירות שמובנות בפשט הפסוק. יש כאן קשר גם לעולם החקלאות שיש לרחל קשר רב אליו, וגם לעולם החסידות והתורה שבו רחל קיבלה השכלה רבה בעיירת נעוריה.
 הבית השני, פורש תיאור חוויות חיים בחוות העלמות ובדגניה, בזמן הקצר ובזמן הארוך; בזמן הקצר מתוארים: בוקר, צהריים וערב, וביטוי מסכם שמשמעו כפול - ”בַּעֲלוֹת יָמַי” - בזמן הקצר אולי שחרית; ובזמן הארוך אותן מילים עצמן מתארות את קורות החיים מאז ימיה המאושרים כחלוצה, כפי שמתארת אותם המשוררת, ששכבה אז על ערש דווי, עד "בַּעֲלוֹת יָמַי" - על סף קץ החיים. בסיום השיר, מעניקה אותו המשוררת לידידהּ כמתנה - שי; מערך נפשי-יצירתי, שדרבן את יצירתה, והתקיים, כנראה, ברוב תהליך היצירה של שיריה.
”כְּבִשְׁנִי-תוֹלַעַת בָּהּ אֶקְשֹׁר הַטֶּנֶא” כאן מדובר על מצוות הביכורים, שיש ציווי בתורה להביאם בחג השבועות. ”וְלָקַחְתָּ מֵרֵאשִׁית כָּל-פְּרִי הָאֲדָמָה אֲשֶׁר תָּבִיא מֵאַרְצְךָ אֲשֶׁר ה' אֱלֹהֶיךָ נֹתֵן לָךְ--וְשַׂמְתָּ בַטֶּנֶא” (דברים, כ"ו, ב'). רחל מציעה את השיר כמתנה, כמו שהיא הייתה מציעה לפני ה'. משמעותו של הביטוי "שני-תולעת" (תולעת שני) בלשון המקרא וחז"ל היא חוט או סרט אדום. בשורה זו רחל מתארת כיצד היא קושרת את הטנא, ובתוכו כל המראות שתוארו בשיר, באמצעות סרט אדום כאלמנט של קישוט והוספת צבעוניות.
ביצועים לשיר

ככל הידוע, "שי" הוא השיר היחיד שרחל שמעה את לחנו, שחיבר יהודה שרתוק (לימים שרת), מושר בימי חייה.
לחנו השני, חובר על ידי מוני אמריליו. השיר בלחנו של אמריליו בוצע על ידי חוה אלברשטיין ודני גרנות, וצורף לתקליטם "שירי רחל" בשנת 1968.
לחנו השלישי, חובר על ידי לוי שער. השיר בלחנו של שער בוצע על ידי הפרברים והדודאים, בביצוע זה הושמטו המילים "כְּבִשְׁנִי-תוֹלַעַת בָּהּ אֶקְשֹׁר הַטֶּנֶא", ככל הנראה בשל ההנחה שהביטוי "שני-תולעת" אינו מובן עבור הקורא או המאזין הממוצע, והמילה "תולעת" אף עלולה ליצור קונוטציה שלילית ותחושת גועל אצל המאזינים.
לחן זה זכה לביצועים עממיים רבים. כמו כן, הזמר הבסקי בניטו לרצ'ונדי (אנ') חיבר את הלחן של לוי שער לשיר הבסקי בביצועו: "Ni, Sahatsa bezala" (בעברית: "אני, כמו עצי ערבה").
כמו כן, קיים ביצוע נוסף של הזמר היווני יורגוס דאלארס עם התזמורת הפילהרמונית הישראלית.
קיים ביצוע נוסף ביוונית ללחן של לוי שער בפי הזמר כריסטוס ת'יוואיוס. ביוונית נקרא השיר To Doro.
לקריאה נוספת

רחל המשוררת, שי, מנגד, דביר, 1930, עמ' 36–37
הערות שוליים

↑  ראו למשל: ביצועו של אמנון שפירא , באתר הספרייה הלאומית.
↑  ראו: Ni, Sahatsa bezala, באתר musikazblai.
| שירת רחל |
| --- | --- | --- |
| ספיח (1927) | זמר נוגה • אל ארצי • רחל • כאן על פני אדמה • אני • כנרת • הן יצאנו בסך • כוחי הולך ודל • מיכל • פגישה, חצי פגישה • יום בשורה |  |
| מנגד (1930) | עקרה • ספר שירי • ואולי לא היו הדברים... • אם צו הגורל... • להקיץ ולדעת • זמר • גן נעול • העברת ידך • לא פעם, בקיץ • פשטתי יד לבקש רחמים • הוי ארצי הורתי • בלילה • שי • אקליפטוס • מנגד • זו הדרך • אני ואתה |  |
| נבו (1932) | אביב • רק על עצמי • הנה אקח את מבט עיניך • בגני נטעתיך • על הגורן • עם שחר • חג • מתי • כה ציפיתי ליום והגיע • ליד החלון |  |
| טיוטות ותרגומים | חופי ירדן • אל נא תשירי • התזכרי ליל אביב? • שיבה • אל גדר דחויה |  |
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט" • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "קרוסלה" • "התבהרות" • "קרוסלה 2" • "קרסולה לחגים" • "מה קרה בארץ מי" • "אני הולכת אליי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "התגלית החדשה בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבבה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתכנית יחיד – חלק א'" • "בתכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-60 | "בא אלי נער" |  |
| שנות ה-70 | "הבבמה ימימה" |  |
שנות ה-80: 
שנות ה-90: 
שנות האלפיים: 
2010–2019: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "מות הפרפר" • "חיוכים" • "כפל" • "בשביל אל הבריכות" |  |
Mothership

Mothership הוא אלבום אוסף של להקת הרוק הבריטית לד זפלין שיצא בנובמבר 2007. השירים שבאלבום נבחרו על ידי חברי הלהקה שנותרו: רוברט פלאנט, ג'ון פול ג'ונס וג'ימי פייג'.
רשימת השירים > דיסק 1

"Good Times, Bad Times" (מהאלבום Led Zeppelin) (פייג'/ג'ונס/בונהם)
"Communication Breakdown" (מהאלבום Led Zeppelin) (פייג'/ג'ונס/בונהם)
"Dazed and Confused" (מהאלבום Led Zeppelin) (פייג')
"Babe I'm Gonna Leave You" (מהאלבום Led Zeppelin) (ברדון/פייג'/פלאנט)
"Whole Lotta Love" (מהאלבום Led Zeppelin II) (פייג'/פלאנט/ג'ונס)
"Ramble On" (מהאלבום Led Zeppelin II) (פייג'/פלאנט)
"Heartbreaker" (מהאלבום Led Zeppelin II) (פייג'/פלאנט/ג'ונס/בונהם)
"Immigrant Song" (מהאלבום Led Zeppelin III) (פייג'/פלאנט)
"Since I've Been Loving You" (מהאלבום Led Zeppelin III) (פייג'/פלאנט/ג'ונס)
"Rock and Roll" (מהאלבום Led Zeppelin IV) (פייג'/פלאנט/ג'ונס/בונהם)
"Black Dog" (מהאלבום Led Zeppelin IV) (פייג'/פלאנט/ג'ונס)
"When the Levee Breaks" (מהאלבום Led Zeppelin IV) (פייג'/פלאנט/ג'ונס/בונהם/מיני)
"Stairway to Heaven" (מהאלבום Led Zeppelin IV) (פייג'/פלאנט)
רשימת השירים > דיסק 2

"The Song Remains the Same" (מהאלבום Houses of the Holy) (פייג'/פלאנט)
"Over the Hills and Far Away" (מהאלבום Houses of the Holy) (פייג'/פלאנט)
"D'yer Mak'er" (מהאלבום Houses of the Holy) (פייג'/פלאנט/ג'ונס/בונהם)
"No Quarter" (מהאלבום Houses of the Holy) (פייג'/פלאנט/ג'ונס)
"Trampled Under Foot" (מהאלבום Physical Graffiti) (פייג'/פלאנט/ג'ונס)
"Houses of the Holy" (מהאלבום Physical Graffiti) (פייג'/פלאנט)
"Kashmir" (מהאלבום Physical Graffiti) (פייג'/פלאנט/בונהם)
"Nobody's Fault but Mine" (מהאלבום Presence) (פייג'/פלאנט)
"Achilles Last Stand" (מהאלבום Presence) (פייג'/פלאנט)
"In the Evening" (מהאלבום In Through the Out Door) (פייג'/פלאנט/ג'ונס)
"All My Love" (מהאלבום In Through the Out Door) (פלאנט/ג'ונס)
רשימת השירים > דיסק 3

(מהדורת DVD מיוחדת)
"We're Gonna Groove" (קינג/בית'יה) (9 בינואר 1970)
"I Can't Quit You Baby" (דיקסון) (9 בינואר 1970)
"Dazed and Confused" (פייג') (9 בינואר 1970)
"White Summer" (פייג') (9 בינואר 1970)
"What Is and What Should Never Be" (פייג'/פלאנט) (9 בינואר 1970)
"How Many More Times" (פייג'/ג'ונס/בונהם) (9 בינואר 1970)
"Moby Dick" (בונהם/ג'ונס/פייג') (9 בינואר 1970)
"Whole Lotta Love" (פייג'/בונהם/פלאנט/ג'ונס) (9 בינואר 1970
"Communication Breakdown" (פייג'/ג'ונס/בונהם) (9 בינואר 1970)
"Bring It on Home" (פייג'/פלאנט) (9 בינואר 1970)
"Immigrant Song" (פייג'/פלאנט) (27 בפברואר 1972)
"Black Dog" (פייג'/פלאנט/ג'ונס) (27 ביולי 1973)
"Misty Mountain Hop" (פייג'/פלאנט/ג'ונס) (27 ביולי 1973)
"Going to California" (פייג'/פלאנט) (25 במאי 1975)
"In My Time of Dying" (בונהם/ג'ונס/פייג'/פלאנט) (25 במאי 1975)
"Stairway to Heaven" (פייג'/פלאנט) (25 במאי 1975)
"Rock and Roll" (פייג'/פלאנט/ג'ונס/בונהם) (4 באוגוסט 1979)
"Nobody's Fault But Mine" (פייג'/פלאנט) (4 באוגוסט 1979)
"Kashmir" (בונהם/פייג'/פלאנט) (4 באוגוסט 1979)
"Whole Lotta Love" (פייג'/בונהם/פלאנט/ג'ונס) (4 באוגוסט 1979)
חגית גינזבורג

| --- | --- |

גינזבורג ב-2021
 לידה:  30 במאי 1982 (בת 42) באר שבע, ישראל 
 מדינה:  ישראל 
 מקום מגורים:  גבעתיים 
 השכלה:  סל"ה - הסטודיו לאמנויות התיאטרון מיסודו של יורם לוינשטיין 
 עיסוק:  עיתונאית, סטנדאפיסטית
 www.hagitginzburg.com
 
חגית גינזבורג (נולדה ב-30 במאי 1982) היא עורכת עיתונות, עיתונאית וסטנדאפיסטית ישראלית, עורכת וכתבת בעיתון "הארץ". גינזבורג מזוהה כסטנדאפיסטית העוסקת בחיי הרווקות המאוחרת, בהתמודדות עם דיכאון, חרדה ודימוי גוף. הקימה את ליין הסטנדאפיסטיות "נשי ותהני" ואת מועדון הסטנדאפיסטיות של צוותא. ערכה מגזינים ועיתונים שונים, בהם: "פנאי פלוס", "ידיעות אמריקה", "את" ו"מנטה".
ביוגרפיה

גינזבורג נולדה וגדלה בבאר שבע לאב רואה חשבון ולאם מנהלת חשבונות שעלו לישראל מארגנטינה. למדה קולנוע במקיף א' בבאר שבע. בשנת 1996 התקבלה לצוות כתבי הנוער של העיתון "מעריב לנוער" ושימשה ככתבת נוער עד שהתגייסה לצה"ל. שירתה כמפעילת תקשורת נתונים והצפנה (צפ"טית) בחיל האוויר.
ביוגרפיה > עורכת עיתונות

לאחר שחרורה מהצבא החלה גינזבורג לשמש כעורכת במקומון "כל הנגב" (לימים "ידיעות הנגב") ולמדה במכינה למשחק אצל יורם לווינשטין. בשנת 2004 שימשה כסגנית עורכת המגזין "סגנון", תחת ליסה פרץ. במקביל, החלה לכתוב למוסף התרבות של מעריב ולמוסף סופהשבוע. בשנת 2005 עברה להתגורר בניו יורק, שם שימשה כעורכת המוספים "ידיעות מיאמי" ו"ידיעות לוס אנג'לס" במסגרת "ידיעות אמריקה". עם חזרתה לישראל בשנת 2006, הצטרפה לצוות הכותבים של תוכנית האירוח של "שלישיית מה קשור".
בשנת 2007 הצטרפה למערכת "פנאי פלוס" ושימשה ככתבת ועורכת. במקביל, החלה לכתוב גם למגזינים נוספים מבית ידיעות אחרונות, כמו Go Style ובלייזר.
בשנת 2010 הצטרפה למערכת התוכנית ערב טוב עם גיא פינס ושימשה כעורכת דסק החוץ.
בשנת 2012 החלה לעבוד כעיתונאית ואשת תוכן עצמאית וכתבה בין היתר למוסף "סופהשבוע", בו כתבה גם טור אישי שבועי; וואלה!, מאקו, מגזין את ועוד.
משנת 2016 עד שנת 2020 שימשה כעורכת המשנה של מגזין מנטה וככותבת במגזין. במקביל שבה לכתוב גם למגזינים בלייזר וגו סטייל. במסגרת עבודתה, בשנת 2019 חשפה את תהליך שימור הפיריון שעברה.
בין השנים 2013–2018 לימדה כתיבה עיתונאית במסגרות שונות, בין היתר בבית הספר כותרת, גיבור תרבות ועבודי קריאייטיב.
החל משנת 2021 משמשת כעורכת וככתבת התיאטרון של מוסף גלריה בעיתון הארץ. מרבה להתמקד בראיונות עם אמנים מתחום הסטנדאפ והקומדיה.
בשנת 2015 החלה להגיש את הפינה "האישה הטובה" בתוכנית הרדיו הבוקר עם טל ואביעד. בשנת 2021 החלה להגיש בתוכנית גם את הפינה "אין מה לראות".
בשנת 2018 הנחתה את "פופאפ ג'מייקה" בערוץ החיים הטובים.
ביוגרפיה > סטנדאפ

ב-2015 החלה גינזבורג להופיע כסטנדאפיסטית. היא אחת מאמניות הבית של מועדון הקאמל קומדי קלאב. ביולי 2015 הקימה את ליין הסטנדאפיסטיות "נשי ותהני" במועדון סטנדאפ פקטורי. מטרתו הייתה לספק במה שוויונית לנשים, בתחום המזוהה כגברי. ביולי 2021 הקימה גינזבורג את מועדון הסטנדאפיסטיות של צוותא, מועדון הסטנדאפ הראשון בישראל המיועד לנשים ומתקיים במתכונת דו־חודשית.
בשנת 2019 החלה ללמד סטנדאפ באמצעות שיטה שפיתחה לשימוש בהומור לעיבוד טראומות וקשיים.
החל משנת 2022 מופיעה גינזבורג עם המופע "זה מסובך".
חיים אישיים

גינזבורג מתגוררת בגבעתיים.